
Iepirkuma komisijas atbildes uz ieinteresētā piegādātāja uzdotajiem jautājumiem
(apstiprinātas iepirkuma komisijas 2026.gada 19.jūnija sēdē)

1.jautājums:
Individuāli izgatavojamo mēbeļu rasējumos norādīts, ka jāpiegādā iekšējais aprīkojums. Kas ar to ir domāts?
Atbilde:
Ar iekšējo aprīkojumu tiek saprastas mēbeļu iekšējās funkcionalitātes elementu komplektācijas, tostarp atvilktņu sadalījumi virtuves piederumu organizēšanai, kā arī atkritumu šķirošanas un uzglabāšanas tvertnes, atbilstoši rasējumos paredzētajam risinājumam.

2.jautājums:
Vai viensviras ūdens maisītājs filtrētam ūdenim FRANKE WELLFRESH 150 WITH BRITA SYSTEM ar tērauda apdari jānokomplektē arī ar dzeramā ūdens filtru, kas norādīts rasējumā, bet nav minēts aprakstā?
Atbilde:
Jā, komplektācijā jāiekļauj arī dzeramā ūdens filtrs, kā tas konkrēti ir definēts rasējumā un tā aprakstos.

3.jautājums:
Vēršam uzmanību, ka Franke Wellfresh 150 with BRITA System (Art. Nr. 120.0179.564) ir novecojis modelis, kas daudzviet vairs netiek piedāvāts kā aktuāla prece.
Atbilde:
Pretendents piedāvājumā ir tiesīgs piedāvāt tehniski un funkcionāli ekvivalentu vai labāku modeli, kas atbilst tehniskās specifikācijas prasībām un nodrošina tajā noteikto funkcionalitāti. 
Saskaņā ar nolikuma 6.3.punktu- ja tehniskajā specifikācijā norādīts konkrēts materiāls/iekārta vai standarta nosaukums vai kāda cita norāde uz specifisku materiāla/iekārtas izcelsmi, īpašu procesu, zīmolu vai veidu, tad pretendents piedāvājumā var piedāvāt un norādīt ekvivalentu materiālu/iekārtu vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina tehniskajā specifikācijā prasīto darbību. 

